S-6336/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 29. september 2020, á hendur E-x-x C-x-x J-x-x J-x-x, kt. [...], [...], [...], fyrir eftirtalin brot:

I.

Fyrir þjófnaði með því að hafa:

1. Sunnudaginn 9. desember 2018 í verslun Olís við Sæbraut í Reykjavík, stolið matvöru samtals að verðmæti kr. 2.672.

2. Sunnudaginn 2. júní 2019 í þvottahúsi í sameign fjölbýlishúss að Álftamýri [...]í Reykjavík, stolið laki, koddaveri og bol.

3. Föstudaginn 18. október 2019 í verslun Krónunnar við Fiskislóð í Reykjavík, stolið vöru að verðmæti kr. 1.198.

4. Þriðjudaginn 16. júní 2020 í verslun Nettó við Fiskislóð í Reykjavík, stolið matvöru samtals að verðmæti kr. 1.099.

Teljast brot þessi varða við 1. mgr. 244. gr. almennra hegningarlaga nr. 19/1940. II.

Fyrir umferðarlagabrot með því að hafa:

1. Fimmtudaginn 18. júlí 2019 ekið bifreiðinni [...] svipt ökurétti, undir áhrifum áfengis og óhæf til þess að stjórna henni örugglega vegna áhrifa slævandi lyfja (í blóði mældist vínandamagn 0,48‰ 16 ng/ml af alprazólam, 145 ng/ml af Díazepam og 160 ng/ml af nordíazepam) um Strandveg í Reykjavík við Skemmtigarðinn, þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

2. Föstudaginn 21. júní 2019 ekið bifreiðinni [...] svipt ökurétti og óhæf til þess að stjórna henni örugglega vegna áhrifa ávana- og fíkniefna og slævandi lyfja (í blóði mældist 108 ng/ml af díazepam, 130 ng/ml af nordíazeppam og 25 ng/ml af metýlfenídat) vestur Stekkjarbakka í Reykjavík um bifreiðastæði Aktu taktu við Stekkarbakka þar sem lögregla stöðvaði aksturinn.

Telst þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

3. Sunnudaginn 17. nóvember 2019 ekið bifreiðinni [...] svipt ökurétti og óhæf til þess að stjórna henni örugglega vegna áhrifa ávana- og fíkniefna og slævandi lyfja (í blóði mældist 22 ng/ml af alprazólam, 405 ng/ml af amfetamín, 62 ng/ml af díazepam, 8,2 ng/ml af klónazepam, 10 ng/ml af metýlfenídat, 130 ng/ml af nordíazepam) um Norðufell í Reykjavík við Eddufell þar sem lögregla stöðvaði aksturinn.

Telst þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

4. Laugardaginn 25. apríl 2020 ekið bifreiðinni [...] svipt ökurétti og óhæf til þess að stjórna henni örugglega vegna áhrifa ávana- og fíkniefna og slævandi lyfja (í blóði mældist 21 ng/ml af alprazólam, 25 ng/ml af amfetamín, 6,7 ng/ml afklónazepam og 65 ng/ml af metýlfenídat) austur Breiðholtsbraut og um Suðurfell við verslunina Kvikk þar sem lögregla stöðvaði aksturinn.

Telst þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

5. Mánudaginn 29. júní 2020 ekið bifreiðinni [...]svipt ökurétti og óhæf til þess að stjórna henni örugglega vegna áhrifa ávana- og fíkniefna og slævandi lyfja (í blóði mældist 16 ng/ml af alprazólam, 95 ng/ml af amfetamín og 20 ng/ml af metýlfenídat) um bifreiðastæði N1 við Ægissíðu í Reykjavík þar sem lögregla hafði afskipti af henni.

Telst þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga. Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 23. september 2020, hefur ákærðu sex sinnum áður verið gerð refsing fyrir umferðarlagabrot og þjófnað, líkt og um ræðir í máli þessu. Með lögreglustjórasátt 9. desember 2010 var ákærðu gert að greiða sekt fyrir ölvunarakstur og hún svipt ökurétti í 18 mánuði frá 19. nóvember 2010. Þann 6. júlí 2012 var ákærðu með lögreglustjórasátt gert að greiða sekt fyrir þjófnað. Með dómi 26. febrúar 2013 var ákærðu gert að greiða sekt fyrir þjófnað, ölvunarakstur og akstur án ökuréttar. Var ákærða einnig svipt ökurétti í þrjú ár frá þeim degi. Þjófnaðarbrotið var hegningarauki við framangreinda lögreglustjórasátt frá 6. júlí 2012. Umferðarlagabrotið var ítrekun á broti samkvæmt lögreglustjórasátt 9. desember 2010. Með dómi 22. október 2015 var ákærðu gert að sæta fangelsi í 30 daga fyrir akstur undir áhrifum ávana- og fíkniefna og akstur svipt ökurétti. Var ákærða einnig svipt ökuréttindum ævilangt. Með dómi 5. janúar 2016 var ákærðu gert að sæta fangelsi í 15 daga fyrir akstur undir áhrifum áfengis og ávana- og fíkniefna og akstur svipt ökurétti. Var dómurinn hegningarauki við framangreindan dóm frá 22. október 2015. Nú síðast var ákærðu með dómi 25. september 2019 gert að sæta fangelsi í sex mánuði fyrir þjófnað, akstur undir áhrifum slævandi lyfja, akstur undir áhrifum vímuefna og akstur svipt ökurétti. Var ævilöng ökuréttarsvipting ákærðu jafnframt áréttuð.

Brot ákærðu samkvæmt 1. og 2. tölulið í I. kafla ákæru og brot samkvæmt 1. og 2. tölul. í II. kafla ákæru voru framin fyrir uppsögu framangreinds dóms frá 25. september 2019 og verður ákærðu því dæmdur hegningarauki vegna þeirra, sbr. 78. gr. almennra hegningarlaga nr. 19/1940. Að öðru leyti eru brot ákærðu ítrekun.

Við ákvörðun refsingar í máli þessu er meðal annars litið til þess að ákærða er nú í fjórða sinn, og í annað sinn á stuttum tíma, fundin sek um brot gegn 244. gr. almennra hegningarlaga nr. 19/1940. Verður því litið til 255. gr., sbr. 71. gr., sömu laga, við ákvörðun refsingar vegna þeirra brota. Þá ereinnig litið til þess að ákærða ernú í fimmta sinn fundin sek um akstur undir áhrifum áfengis og/eða ávana- og fíkniefna og í þriðja sinn fyrir akstur svipt ökurétti, sbr. 3.- 5. tölul. í II. kafla í ákæru, allt innan ítrekunartíma í skilningi 3. mgr. 71. gr. almennra hegningarlaga nr. 19/1940. Verður framangreint metið ákærðu til refsiþyngingar. Til refsimildunar er litið til skýlausrar játningar ákærðu á sakargiftum fyrir dómi.

Með hliðsjón af framangreindum atriðum, sakarefni málsins, að teknu tilliti til hegningaraukasjónarmiða, skýlausrar játningar ákærðu og með hliðsjón af dómvenju og 77. gr. almennra hegningaralaga nr. 19/1940, þykir refsing ákærðu hæfilega ákveðin fangelsi í 1 4 mánuði. Með vísan til dómvenju og með hliðsjón af sakarferli ákærðu þykir ekki unnt að skilorðsbinda refsingu ákærðu.

Með vísan til lagaákvæða í ákæru er áréttuð ævilöng ökuréttarsvipting ákærðu frá birtingu dóms þessa að telja.

Ákærða greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 141.360 krónur, að meðtöldum virðisaukaskatti, og 874.762 krónur í annan sakarkostnað.

Af hálfu ákæruvaldsins flutti málið A-kvk-nf B-kvk-nf A-kvk-nf saksóknari fyrir S-kvk-þf I-kvk-þf G-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, E-x-x C-x-x J-x-x J-x-x, sæti fangelsi í 1 4 mánuði.

Á réttuð er ævilöng ökuréttarsvipting ákærðu.

Ákærða greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 141.360 krónur og 874.762 krónur í sakarkostnað.

S-kvk-nf D-kvk-nf J-kvk-nf